作者:貫雲石
標題:越調・憑闌人題情
內容:花債縈牽酒病魔，誰唱相思腸斷歌？舊愁沒奈何，更添新恨多。昨日歡娛今日別，滿腹離愁何處說？一聲長嘆嗟，憑闌人去也。冷落桃花扇影歌，羞對青銅掃翠蛾。風流情減多，未知是若何？情淚新痕壓舊痕，心事相關誰共論？黃昏深閉門，被兒獨自溫。懶對菱花不欲拈，愁理晨妝不甚タ。玉纖春筍尖，倦將脂粉添。紅葉傳情著意拈，書遍相思苦未タ。訴愁斑管尖，旋將心事添。夢裡相逢情倍加，夢斷香閨愁恨多。夢他憔悴他，爭如休夢他。